作者:趙善慶
標題:越調・寨兒令早春湖遊
內容:景物新，豔晨昏，山氣張天成綠雲。畫舫紅裙，紫陌遊人，香軟馬蹄塵。棹漣漪水皺羅紋，破韶華桃露朱唇。湖風肥柳線，堤雨厚莎茵。春，又早二三分。春情愁冉冉，病懨懨，紅窗睡起不甚タ。墨淡眉尖，風冷牙籤，象管怕重拈。倦梳雲懶對妝奩，怕愁春不卷珠簾。落紅堆翠徑，飛絮擁雕簷。嫌，樓外雨簾纖。泊潭洲憶舊遊，嘆遲留，情似漢江不斷頭。暮靄西收，楚水東流，菸草替人愁。鷺分沙接岸滄州，魚驚餌曬網輕舟。風閒沽酒旆，月淡掛簾鉤。秋，盡在雁邊樓。美妓舞態輕，曲聲清，生香玉骨粉扌若成。嬌眼珠星，指甲春冰，雲鬢剪鴉翎。記沉香火裡調笙，憶砑羅裙上彈箏。輕顰欺燕燕，淺笑妒鶯鶯。掙，那更性胡伶。